Ur Sistem Geolechiadur dre Satellit (SGS) zo ur rouedad a loarelloù a bourchas ul lechiadur geo-spasel emren war un dachenn vras. Aotreañ a ra reseverien elektronek bihan da dermeniñ o hedenn, ledenn hag uhelder en un doare resis (didan ur metrad) dre implij sinaloù amzeriek kaseet en un doare eeun dre radio gant loarelloù. Dre ar memes sinal e chell ar resever jediñ an eur lechel gant ur resisder bras, ar pezh a aotre ar sinkronizadur amzeriek. Ur sistem geolechiadur dre satellit hollek a vez graet ur Sistem Geolechiadur Hollek dre Satellit outanñ (SGHS pe GNSS evit Global Navigation Satellite System e saozneg).